་མ་ལ་སྤྲོ་བ་བསྐྱེད་དེ་རྨི་ལམ་བརྟག་པ་དངོས་སོ། །དང་པོ་ནི་སྲུང་
སྐུད་དམར་པོ་རྐྱང་པ་ལུས་ཚད་པས་མཐོ་རེ་ཙམ་གྱིས་ལྷག་པ་སུམ་སྒྲིལ་བྱས་ལ། ཧཱུྃ་ཞེས་
བརྗོད་ཅིང་རྡོ་རྗེའི་མདུད་པ་གསུམ་བྱའོ། །དེ་ནས་ཐལ་མོའི་བར་དུ་བཅུག་ལ། སྟོང་པའི
ངང་ལས་ཧཱུྃ་ལས་བྱུང་བའི་སྐུད་པར་བསྐྱེད་ཅིང་། རང་གི་སྙིང་གའི་ས་བོན་གྱི་འོད་ཀྱིས།
སྟ་གོན་གྱི་ལྷའི་ཐུགས་ཀ་ནས་ཡེ་ཤེས་ཀྱི་སྐུད་པ་སྤྱན་དྲངས་ལ་བསྟིམ་སྟེ།
གཙོ་བོའི་སྔགས་
ཟློས་ཤིང་སྐྱེས་པའི་དཔུང་པ་གཡོན་པ་དང་། བུད་མེད་ཀྱི་གཡས་པ་ལ་བཅིངས་ཏེ། བརྟན་
པར་བྱ་བའི་ཕྱིར་ཡི་གེ་བརྒྱ་པ་ལན་རེ་བརྗོད། གཉིས་པ་ནི། དྲི་ཞིམ་པོའི་ཆུ་ལ། ཨོཾ་ཧྲཱིཿབི་
ཤུཛཿསརྦ་དྷཨཱཿསརྦ་པཱ་པཾ་ནི་ཙ་སྱ་སཾ་ཤོ་དྷ་ཡ། སརྦ་བི་ཀ ལླཱན་ཨ་པ་ན་ཡ་ཧཱུྃ། ཞེས་པ་བཟླས་
ཏེ། གཡས་པའི་ཁྱོར་མོར་བླུགས་ལ་འཐུང་དུ་གཞུག་གོ །གསུམ་པ་ནི། ངག་ཏུ་དྷཱིཿཞེས
བརྗོད་ཅིང་ཀུ་ཤའི་ཆུན་པོ་ཆུང་བ་རེ་སྔས་སུ་སྦྱིན། ཧ་ཞེས་བརྗོད་ཅིང་ཆེ་བ་རེ་སྟན་དུ་
སྦྱིན་ནོ། །བཞི་པ་ནི། བདག་ཉིད་ཆེན་པོ་ཁྱེད་རྣམས་ཀྱིས། །རྙེད་པ་མཉམ་མེད་དེ་རིང་
རྙེད། །གང་ཕྱིར་རྒྱལ་བ་སྲས་བཅས་པ། །བདག་ཉིད་ཆེན་པོ་ཀུན་གྱིས་ནི། །བསྟན་པ་འདི་
ལ་ཁྱེད་རྣམས་ཀུན། །ཡོངས་སུ་བཟུང་སྟེ་སྐྱེ་བཞིན་པར། །དེ་ཕྱིར་ཁྱེད་རྣམས་ཐེག་ཆེན་
ལ། །སང་ནི་རབ་ཏུ་སྐྱེ་བར་འགྱུར། །ཞེས་པས་སྤྲོ་བ་བསྐྱེད་ཅིང་རྨི་ལམ་བརྟག་པར་བྱ་སྟེ།
གལ་ཏེ་རྨི་ལམ་དག་ཏུ་ནི། །གཙུག་ལག་ཁང་དང་ཀུན་དགའ་བཟང་། ཁང་པ་བཟང་པོ་
སྣ་ཚོགས་དང་། །དེ་བཞིན་དུ་ནི་ཡང་ཐོག་དང་། །རལགྲི་ཡིད་བཞིན་ནོར་བུ་དང་། །གདུགས་
དང་མེ་ཏོག་སྣ་ཚོགས་དང་། །བུད་མེད་བཟང་པོ་གོས་དཀར་ཅན། །སྡུག་པའི་གཉེན་དང་
བུ་དག་དང་། །གླེགས་བམ་དེ་བཞིན་བྲམ་ཟེ་དང་། །སངས་རྒྱས་དང་ནི་རང་སངས་རྒྱས། །
དེ་བཞིན་རྒྱལ་བའི་ཉན་ཐོས་དང་། །བྱང་ཆུབ་སེམས་དཔའ་བདག་ཉིད་ཆེ། །གལ་ཏེ་འབྲས་
- 236 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
བུ་ཐོབ་པ་དང་། །མཚོ་དང་རྒྱ་མཚོ་ལས་བརྒལ་མཐོང་། །དེ་བཞིན་དུ་ནི་ནམ་མཁའ་ལས།
།བཀྲ་ཤིས་ཡིད་དུ་འོང་བའི་ཚིག འདོད་པའི་འབྲས་བུ་འབྱུང་བར་གྲགས། །དེ་ལ་སོགས་
པའི་རྨི་ལམ་ནི། །བཟང་པོ་ཞེས་ནི་བྱ་བར་བརྟག མཁས་པས་དེ་ལས་བཟློག་པ་ཡིས། །རྨི་
ལམ་ངན་པར་ཤེས་པར་བྱ། །བརྟུལ་ཞུགས་བཟང་པོ་ཁྱེད་རྣམས་ཀྱིས། །ནངས་པར་ཐམས་
ཅད་ང་ལ་སྨྲོས། །ཞེས་བརྗོད་དེ། ཐ་མལ་གྱི་རྣམ་པར་རྟོག་པ་མང་པོ་ཡིད་ལ་མ་བྱེད་པར་
སང་ནུབ་དཀྱིལ་འཁོར་ཆེན་པོ་ཇི་ལྟ་བུ་ཞིག་མཐོང་བར་འགྱུར་སྙམ་པའི་བསམ་པ་དང་
ལྡན་པས་སེང་གེའི་ཉལ་སྟབས་ཀྱིས་ཉོལ་ཅིག་ཅེས་བརྗོད་དོ། །གསུམ་པ་རྗེས་ཀྱི་བྱ་བ་ནི་
གཉིས། ལྷ་དང་བུམ་པའི་རྗེས་ཀྱི་བྱ་བ། སློབ་མའི་རྗེས་ཀྱི་བྱ་བའོ། །དང་པོ་ནི་དྲིའི་དཀྱིལ་
འཁོར་ལ་གནས་པའི་ལྷ་ལ་མཆོད་པ་དང་བསྟོད་པ་བྱ་སྟེ། ངག་ཏུ་ཨོྃ་བཛྲ་བེ་ག་ཀྲ་མ་
ཧོཿཞེས་བརྗོད་དེ། ཡིད་ཀྱིས་ནམ་མཁའ་ལ་བཏེག་ལ། བུམ་པ་གཉིས་ཀྱང་དབེན་པར
བཞག་ལ་རྗེས་མི་མངོན་པར་བྱའོ། །གཉིས་པ་ནི་སློབ་མའི་རྨི་ལམ་དུ་སངས་རྒྱས་དང་
བྱང་ཆུབ་སེམས་དཔའ་མཐོང་བ་ལ་སོགས་པ་བྱུང་ན་བཟང་བར་ལུང་བསྟན་ཅིང་། རྒྱ་
སྐྱེགས་ཀྱི་རི་ལ་འཛེག་པ་ལ་སོགས་པ་བྱུང་ན་ཆོས་ཐམས་ཅད་རྨི་ལམ་སྒྱུ་མ་དང་འདྲ་
བར་ལུང་བསྟན་ལ། གཙོ་བོའི་སྙིང་པོ་བརྒྱ་རྩ་བརྒྱད་ཀྱིས་བསྲུང་བར་བྱའོ། །གསུམ་པ་
འཇུག་པའི་ཆོ་ག་ལ་གསུམ། དཀྱིལ་འཁོར་ཆེན་པོ་བྲི་ཞིང་རྒྱན་དགྲམ་པ། སྒྲུབ་ཅིང་
མཆོད་པ། འཇུག་ཅིང་དབང་བསྐུར་བའོ། །དང་པོ་ལ་གཉིས། བྲི་བ་དང་། རྒྱན་དགྲམ་
པའོ། །དང་པོ་ལ་གཉིས། ཐིག་གིས་བྲི་བ་དང་། ཚོན་གྱིས་བྲི་བའོ། །དང་པོ་ནི། ཨོཾ་ཨ་མྲྀ་ཏེ་
ཧཱུྃ་ཕཊ་ཅེས་པའི་སྔགས་ཟློས་ཤིང་དཀྱིལ་འཁོར་ལེགས་པར་བྱུག་གོ །དེ་ནས་ཡེ་ཤེས་ཀྱི་
ཐིག་གིས་བྱིན་གྱིས་བརླབ་པར་བྱ་སྟེ། རང་ཉིད་ལྷའི་ང་རྒྱལ་དང་ལྡན་པས་ཚོན་སྣ་
ལྔའི་སྐུད་པ་ལ་སྔགས་དེ་ཉིད་ཀྱིས་བརྒྱ་རྩ་བརྒྱད་བཟླས་ཏེ། སློབ་དཔོན་ཤར་དང་བྱང་
- 237 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
དུ་ཁ་བལྟས་ཏེ། སྐུད་པ་ལྟེ་བའི་ཐད་ཀར་བཟུང་ལ། བར་སྣང་ལ་ཚངས་ཐིག་གཉིས་པོ་
བཏབ་སྟེ་བྱིན་གྱིས་བརླབ་བོ། །དེ་ནས་ལས་ཀྱི་ཐིག་གིས་ཆ་དབྱེ་བར་བྱ་སྟེ། ལས་ཀྱི་སྐུད་
པས་ཚངས་ཐིག་དང་ལོགས་ཐིག་དང་ཟུར་ཐིག་བཏབ་ལ། ཆ་ཆེན་བཅུ་དྲུག་ཏུ་དབྱེའོ། །དེ་
ནས་ཆ་ཕྲན་དབྱེ་བར་བྱ་སྟེ། དང་པོ་དྲུག་པ་དབུས་དང་ཕྱི་མཐའ་གདབ། །གཉིས་པ་བདུན་
པ་དབུས་དང་མཐའ་གཉིས་གདབ། །གསུམ་པ་བཞི་པ་སྤངས་ཏེ་ལྔ་པ་དང་། །བརྒྱད་པ་
དབུས་མ་དོར་ཞིང་མཐའ་གཉིས་གདབ། །ཅེས་པ་ཡིན་ནོ། །དེ་ནས་ཚོན་གྱིས་བྲི་བར་བྱ་
སྟེ། ཚོན་རྣམས་སྭ་བྷཱ་ཝས་སྟོང་པའི་ངང་ལས། སངས་རྒྱས་དང་བྱང་ཆུབ་སེམས་དཔའ་
ཐམས་ཅད་ཀྱི་ངོ་བོར་བསམས་ལ། དེ་ལ་ཡེ་ཤེས་ཀྱི་ཚོན་སྤྱན་དྲངས་ལ་བསྟིམ་ཞིང་
དབང་ལྡན་གྱི་རྩིག་པ་སྔོན་ལ་བྲིའོ། །དེ་ནས་གདན་ལ་སོགས་པ་བྲི་བ་ནི། གདན་དང་ལྷ་
རྣམས་ཕྱོགས་ཚོན། རྩིག་པ་ནག་དང་དཀར་དམར་སེར་དང་ལྗང་གུས་བསྐོར་ཞིང་རྟ་
བབས་མཛེས་ཚོན། འདོད་ཡོན་དམར་ཞིང་ཕ་གུ་སེར་ལ་དྲ་ཕྱེད་ནི་མཐིང་ག་དཀར་པོས་
བརྒྱན་ཞིང་མདའ་ཡབ་ཁྲ་བོར་བྱ། ཞེས་པ་སྟེ། སྲུང་བའི་འཁོར་ལོའི་ནང་དུ་སྣ་ཚོགས་
པདྨའི་ལྟེ་བ་ལ་གཞལ་ཡས་ཁང་གདན་དང་བཅས་པབྲིས་ལ། པདྨའི་ལྟེ་བ་ལ་ཟླ་བའི་
དཀྱིལ་འཁོར་གྱི་སྟེང་དུ་ཨུཏྤ་ལ་རལ་གྲིས་མཚན་པ་བྲི་ཞིང་། ཤར་གྱི་འདབ་མ་ལ་ལྕགས་
ཀྱུ་དང་། ལྷོར་རལ་གྲི་དང་། ནུབ་ཏུ་ཨུཏྤ་ལ་ཁ་མ་བྱེ་བ་དང་། བྱང་དུ་མདུང་རྩེ་གསུམ་པ་
བྲིའོ། །བྲི་བ་ཡོངས་སུ་རྫོགས་པ་དང་། ཚོན་ལྷག་མ་རྣམས་ལ་མཆོད་པས་མཆོད་དེ། ཨོཾ་
ཨཱཿཧཱུྃ་བཛྲ་མཿཞེས་པས་ཡེ་ཤེས་པ་གཤེགས་སུ་གསོལ་ལ་དམ་ཚིག་པ་བདག་ལ་བསྡུས་
ལ། དམན་པ་རྣམས་ཆུར་དོར་བའམ་དབེན་པར་གཞག་གོ །གཉིས་པ་རྒྱན་དགྲམ་པ་ནི།
ཐོག་མར་བུམ་པ་དབུལ་བར་བྱ་སྟེ། རྣམ་པར་རྒྱལ་བའི་བུམ་པ་ལྷ་རྣམས་ལ་ལན་གཅིག
ཕུལ་ལ། ཤར་ཕྱོགས་ཀྱི་སྲུང་བའི་འཁོར་ལོའི་ནང་དུ་བཞག་ཅིང་། ལས་ཀྱི་བུམ་པ་བྱང་
- 238 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
ཤར་མཚམས་སུ་གཞག་གོ །དེ་ནས་ཞབས་བསིལ་ལ་སོགས་པའི་མཆོད་པ་འབྱོར་ཚད་
དང་། ལོ་ཀ་ལས་འདས་པའི་གཏོར་མ་དང་། ལོ་ཀའི་གཏོར་མ་དང་། གཞི་བདག་གི་
གཏོར་མ་དང་། འབྱུང་པོ་ཐམས་ཅད་པའི་གཏོར་མ་དང་། སྔོན་དུ་འགྲོ་བའི་གཏོར་མ་སྟེ་
ལྔ་བཤམ་ཞིང་། སློབ་མ་ལ་དབུལ་བའི་མཆོད་པའང་སློབ་མ་རེ་རེ་ལ་ཆ་བཞི་བཞི་དང་།
སློབ་མ་རེ་ལ་གདོང་གཡོགས་རེ་དང་། མེ་ཏོག་གི་ཕྲེང་བ་དང་། རྡོ་རྗེ་དྲིལ་བུ་རེ་རེ་ཡང་
བྱང་གི་ཕྱོགས་སུ་བཤམ། གཉིས་པ་སྒྲུབ་ཅིང་མཆོད་པ་ལ་གསུམ། སྔོན་འགྲོ། དངོས་གཞི།
རྗེས་ལྷག་ཆད་ཁ་བསྐང་བའོ། །དང་པོ་ནི་སློབ་དཔོན་གྱིས་གདོང་ལ་སོགས་པ་ལེགས་
པར་བཀྲུ་ཞིང་། གོས་གཙང་མ་བགོས་ཏེ། སྔོན་དུ་འགྲོ་བའི་གཏོར་མ་བཏང་ལ། རོལ་མོ་
ལ་སོགས་པ་དཔག་ཏུ་མེད་པར་སྤེལ་ཞིང་བྱིན་ཕབ་ལ། དམ་ཚིག་ཉམས་པ་བསྐང་བའི་
ཆེད་དུ་ཡི་གེ་བརྒྱ་པ་ཅི་ནུས་བཟླས་པ་དང་།
སྲུང་བའི་འཁོར་ལོ་བསྒོམ་པར་བྱའོ།
།གཉིས་པ་ལ་གསུམ། ལྷ་མཉེས་པར་བྱ་བ། འབྱུང་པོ་ཚིམ་པར་བྱ་བ། ལྷའི་བཟླས་པ་བྱ་
བའོ། །དང་པོ་ལ་གཉིས། བདག་ཉིད་ལྷར་བསྒོམ་པ་དང་། མདུན་དུ་དཀྱིལ་འཁོར་གྱི
འཁོར་ལོ་བསྒོམ་ཞིང་མཆོད་པའོ། །དང་པོ་ནི་རང་ཉིད་འཇམ་དཔལ་ཨ་ར་པ་ཙ་ནར་
བསྒོམ་པར་བྱ་སྟེ། སྒྲུབ་ཐབས་ནས་འབྱུང་བ་བཞིན་ནོ། །གཉིས་པ་ནི་སྭ་བྷཱ་ཝས་མདུན་
གྱི་དཀྱིལ་འཁོར་མི་དམིགས་པའི་ངང་ལས་པཾ་ལས་སྣ་ཚོགས་པདྨའི་སྟེང་དུ་གཞལ་ཡས་
ཁང་གྲུ་བཞི་སྒོ་བཞི་སྲུང་བའི་འཁོར་ལོ་དང་བཅས་པ་ཇི་ལྟར་བྲིས་པ་བཞིན་དུ་བསྒོམ་
མོ། །དེའི་ནང་དུ་པཾ་ལས་པདྨའི་ལྟེ་བ་ལ་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་རལ་གྲི་
དྷཱིཿས་མཚན་པ་བསྒོམ་ཞིང་། དེའི་ཕྱོགས་ཀྱི་འདབ་མ་བཞི་ལ་གཞོན་ནུ་དྲ་བ་ཅན་གྱི་འོད་
ལ་སོགས་པའི་ཕྱག་མཚན་སོ་སོའི་ས་བོན་གྱིས་མཚན་པ་བསྒོམ་མོ། །དེ་དག་ལས་འོད་ཟེར་
འཕྲོས་པས་དོན་གཉིས་བྱས་ཤིང་ཚུར་འདུས་ཐིམ་པ་ལས། འཕགས་པ་འཇམ་དཔལ་
- 239 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལ་སོགས་པའི་ལྷ་ལྔ་བསྐྱེད་ལ། སྐུ་གསུང་ཐུགས་བྱིན་གྱིས་བརླབ་བོ། །དེ་ནས་བདག་གི་
ཐུགས་ཀའི་ས་བོན་ལས་འོད་འཕྲོས་པས་སྟ་གོན་གྱི་དུས་སུ་ནམ་མཁའ་ལ་བཏེག་པའི་
དཀྱིལ་འཁོར་སྤྱན་དྲངས་ཏེ། དམ་ཚིག་གི་དཀྱིལ་འཁོར་ལ་བཅུག་ལ། ཞབས་བསིལ་ལ་
སོགས་པའི་མཆོད་པ་དང་བསྟོད་པ་བྱའོ། །སྤྱིར་ཡང་ཡེ་ཤེས་སེམས་དཔའ་སྤྱན་དྲངས་
ནས་མ་གཤེགས་ཀྱི་བར་དུ་བདུག་སྤོས་ཀྱིས་བདུག་པར་བྱའོ། །གཉིས་པ་འབྱུང་པོ་ཚིམ་
པར་བྱ་བ་ནི།
དཀྱིལ་འཁོར་ཆེན་པོ་བསྲུང་བའི་ཕྱིར་གཙོ་བོའི་སྔགས་ཟློ་བ་ཞིག་སྒོར་
བཞག་ལ། འབྱུང་པོ་ཐམས་ཅད་པའི་གཏོར་མ་ཕྱིར་ཁྱེར་ནས་བསང་ཞིང་བྱིན་གྱིས་
བརླབས་ཏེ་ཕུལ་ལ། བར་ཆད་ཐམས་ཅད་ལས་སྲུངས་ཤིག་ཅེས་བརྗོད་དོ། །དེ་ནས་
བདག་ཉིད་བདུག་སྤོས་ཀྱིས་བདུགས་ནས་ནང་དུ་འཇུག་པར་བྱའོ། །གསུམ་པ་ལྷའི་
བཟླས་པ་བྱ་བ་ནི། སྔ་མ་བཞིན་དུ་མཆོད་པ་དང་བསྟོད་པ་བྱས་ལ། གཙོ་བོའི་སྙིང་པོ་
བརྒྱ་རྩ་བརྒྱད་བཟླས་ཤིང་། འཁོར་རྣམས་ཀྱི་བདུན་བདུན་ཙམ་བཟླས་སོ། །གསུམ་པ་རྗེས་
ལ་ལྷག་ཆད་ཁ་བསྐང་བ་ནི། རོལ་མོ་དང་བཅས་པས་དཀྱིལ་འཁོར་ཆེན་པོ་ལ་བསྐོར་བ་བྱ་
ཞིང་། ཡི་གེ་བརྒྱ་པ་ཅི་ནུས་བཟླས་ཏེ། བདག་ལས་དང་པོ་པ་ཡིན་པས་ཏིང་ངེ་འཛིན་མི་
གསལ་བ་དང་། ཆོ་ག་ལྷག་པ་དང་། མ་ཚང་བ་དང་། མཆོད་པའི་ཡོ་བྱད་མ་འབྱོར་བ་དང་།
ཉམས་པ་ལ་སོགས་པ་ཉེས་སྐྱོན་དུ་གྱུར་པ་གང་ཡིན་པ་དེ་དག་ཐམས་ཅད་བཟོད་པར་
གསོལ། ལྷག་ཆད་སྐོང་བར་མཛད་དུ་གསོལ་ཞེས་གསོལ་བ་གདབ་བོ། །གསུམ་པ་འཇུག་ཅིང་
དབང་བསྐུར་བ་ལ་གཉིས། སློབ་དཔོན་བདག་ཉིད་འཇུག་ཅིང་དབང་བསྐུར་བ་དང་།
སློབ་མ་གཞུག་ཅིང་དབང་བསྐུར་བའོ། །དང་པོ་ནི་རང་ཉིད་རྗེ་བཙུན་འཇམ་དཔལ་ཨ་
ར་པ་ཙ་ནའི་ང་རྒྱལ་དང་ལྡན་པས། དཀྱིལ་འཁོར་གྱི་ཤར་སྒོར་ཕྱིན་པར་བསམས་ལ་མཎྜལ་
དང་། མཆོད་པ་དབུལ་ཞིང་བསྟོད་པ་བྱའོ། །དེ་ནས་སངས་རྒྱས་དང་བྱང་ཆུབ་སེམས་
- 240 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
དཔའ་ཐམས་ཅད་ཀྱིས་བདག་ལ་དབང་བསྐུར་དུ་གསོལ་ཞེས་གསོལ་བ་ལན་གསུམ་བཏབ་
ལ་སློབ་མ་ལ་ཇི་ཙམ་བསྐུར་བའི་དབང་རྣམས་བདག་གིས་བླང་བར་བྱའོ། །དེ་ནས་ཡང་
མཆོད་པ་དང་བསྟོད་པ་བྱ་ཞིང་། བདག་གིས་དཀྱིལ་འཁོར་གྱི་ལྷ་ཚོགས་དང་། བདག་
ཉིད་དང་སློབ་མ་ཐམས་ཅད་རང་བཞིན་མེད་པ་གཟུགས་བརྙན་ལྟ་བུར་རྟོགས་པར་བྱས་
ལ་བདེན་པའི་སྟོབས་འདི་བརྗོད་དོ། །ཤེས་རབ་ཐབས་བདག་དཀྱིལ་འཁོར་གྱི། །བདེན་
པའི་བྱིན་རླབས་གང་ཡིན་པ། །བདེན་པ་དེ་ཡིས་མགོན་བདག་ལ། ཁྱེད་ཀྱི་འདོད་པ་རབ་
རྫོགས་ཤོག ཆོས་རྣམས་གཟུགས་བརྙན་ལྟ་བུ་སྟེ། །གསལ་ཞིང་དག་ལ་རྙོག་པ་མེད། །གཟུང་
དུ་མེད་ཅིང་བརྗོད་དུ་མེད། །རྒྱུ་དང་ལས་ལས་ཀུན་ཏུ་འབྱུང་། །དེ་བཞིན་དེ་ཁོ་ན་ཉིད་
འབྱུང་། །བདེན་པ་དེ་ཡིས་དཀྱིལ་འཁོར་ནི། །གཟུགས་བརྙན་གསལ་བར་སློབ་མ་རྣམས། །
དྲི་མེད་ཀུན་གྱིས་མཐོང་བར་ཤོག ཅེས་ལན་གསུམ་བརྗོད་དོ། །དེ་ནས་གཏོར་མ་བྱིན་གྱིས་
བརླབས་ཏེ་ཕུལ་ལ། བར་ཆད་ཞི་བའི་དོན་དུ་འདས་པའི་གཏོར་མ་བཞག་ཅིང་། ལོ་ཀ་
པའི་གཏོར་མ་ཕྱི་རོལ་དུ་གཏང་ངོ་། །དེ་ནས་ཅུང་ཞིག་ཁ་བཏོན་ལ་སོགས་པ་བརྩོན་པར་
བྱ་ཞིང་། སློབ་མ་རྣམས་ལ་སྦ་བའི་ཆེད་དུ་དཀྱིལ་འཁོར་ལ་རས་ལ་སོགས་པའི་ཡོལ་བ་
བྲེ་བར་བྱའོ། །གཉིས་པ་སློབ་མ་གཞུག་ཅིང་དབང་བསྐུར་བ་ལ་གསུམ། སློབ་མ་གཞུག་
པ། དབང་བསྐུར་བ། དམ་ཚིག་བསྟན་པའོ། །དང་པོ་ལ་གཉིས། ཕྱིའི་འཇུག་པ་དང་། ནང་
དུ་འཇུག་པའི་ཆོ་གའོ། །དང་པོ་ནི་སློབ་མ་རྣམས་ཁྲུས་ལེགས་པར་བྱས་ཏེ། ཡོལ་བའི་ཕྱི་
རོལ་དུ་བོས་ལ་མཎྜལ་འབུལ་དུ་གཞུག་གོ །དེ་ནས་ལས་ཀུན་བྱེད་པའི་སྔགས་ཀྱི་ཆུས་གཏོར་
ཞིང་དྲི་དང་མེ་ཏོག་གི་ཕྲེང་བ་འཛིན་དུ་བཅུག་ལ། སྡིག་པ་བཤགས་པ་དང་། རྗེས་སུ་
ཡི་རང་བ་དང་། སྐྱབས་སུ་འགྲོ་བ་དང་། སྨོན་པ་སེམས་བསྐྱེད་པ་དང་། འཇུག་པ་སེམས་
བསྐྱེད་པ་དང་། དོན་དམ་གྱི་སེམས་བསྐྱེད་པ་དང་། ཡོངས་སུ་བསྔོ་བ་རྣམས་སྔ་མ་བཞིན་
- 241 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
བྱའོ། །དེ་ནས་ལས་ཀུན་བྱེད་པའི་སྔགས་ལན་གསུམ་བཏབ་པའི་རས་སམ་དར་དམར་
པོས་སློབ་མའི་གདོང་བཅིངས་ཏེ། བླ་མའི་ཕྱག་སློབ་མའི་སྤྱི་བོར་བཞག་ནས། ན་མཿས་
མནྟ་བཛཱ་ཎཱཾ་བཛྲ་ཨཱཏྨ་ཀོ྅་ཧཾ། ཞེས་བརྗོད་དེ། རྡོ་རྗེ་སེམས་དཔར་བྱིན་གྱིས་བརླབ་བོ། །
གཉིས་པ་ནི་ལས་ཀུན་བྱེད་པའི་སྔགས་ཟློས་ཤིང་། ལས་ཀྱི་བུམ་པའི་ཆུས་གཏོར་ལ་ཡོལ་
བ་བསལ་ཏེ། ཡང་སེམས་བསྐྱེད་པ་དྲན་དུ་གཞུག་པ་ནི། དཀོན་མཆོག་གསུམ